Euroopa Parlamendis keerleb eelnõu, mis teeb Euroopa Liidu riikides mobiiliga helistamise odavamaks, kuid võib spetsialistide hinnangul kergitada vastukaaluks siseriiklike kõnede hinda.    Kui praegu on Eesti suurim mobiilsidefirma EMT Euroopa kõnede hinnad ühtlustanud ning paljudes riikides maksab Eestisse helistamine 16,90 krooni minut, siis tulevikus ei tohi minuti eest rohkem küsida kui 7.70. Vastuvõetava  kõne puhul ei tohi teenusepakkuja küsida aga rohkem kui 24 senti ehk 3,80 krooni minuti eest. Sellisele kokkuleppele jõudis sel nädalal europarlament ning kui Euroopa liikmesriikide telekommunikatsiooniministrid selle heaks kiidavad, võib seadus jõustuda juba juulikuus.    EMT pressiesindaja Kaja Pino sõnul on tegu kliendisõbraliku otsusega. Kliendisõbralik on see kahtlemata. Samas on osa suuri operaatoreid öelnud, et see võib tähendada siseriiklike kõnede hinna tõusu, selgitas Pino. Kui otsus  vastu võetakse, arvestame majanduslikud mõjud välja ja peame need börsile teatama. Hetkel neid öelda oska, lisas ta.    Pino selgitas, et roaming-teenus tähendab, et EMT kliendid saavad kasutada teiste operaatorite võrku välismaal ja EMT maksab selle eest operaatoritele ning vastupidi.    Roaming-teenuselt teenivad kopsaka raha rahvusvahelised telekommunikatsioonifirmad. Välismaalt tulevad kliendid tähendavad teistelt operaatoritelt laekuvat tasu, enda kliendid teistes võrkudes  tähendavad teistele operaatoritele makstavat raha, rääkis Pino.    ÄP